CELEX: 62021CN0541
Language: sk
Date: 2021-08-30 00:00:00
Title: Vec C-541/21 P: Odvolanie podané 30. augusta 2021: Joëlle Mélin proti rozsudku Všeobecného súdu (piata komora) z 30. júna 2021 vo veci T-51/20, Mélin/Parlament

17.1.2022   
            
            
               SK
            
            
               Úradný vestník Európskej únie
            
            
               C 24/14
            
         
      Odvolanie podané 30. augusta 2021: Joëlle Mélin proti rozsudku Všeobecného súdu (piata komora) z 30. júna 2021 vo veci T-51/20, Mélin/Parlament
      (Vec C-541/21 P)
      (2022/C 24/19)
      Jazyk konania: francúzština
      
         Účastníci konania
      
      
         Odvolateľka: Joëlle Mélin (v zastúpení: F. Wagner, advokát)
      
         Ďalší účastník konania: Európsky parlament
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil rozsudok Všeobecného súdu Európskej únie z 30. júna 2021 vo veci T-51/20, Mélin/Parlament,
               
            
                  —
               
               
                  vyhlásil za prípustnú námietku nezákonnosti a vyhlásil za protiprávny článok 33 ods. 1 a 2, článok 68 ods. 1 a 2 Vykonávacích opatrení štatútu poslancov (ďalej len „VOŠP“),
               
            
                  —
               
               
                  konštatoval, že rozhodnutie Generálneho tajomníka zo 17. decembra 2019 nemá právny základ a zrušil toto rozhodnutie.
               
            V rámci hlavného návrhu:
      
                  —
               
               
                  rozhodol, že Joëlle Mélin predložila dôkaz o práci jej asistentky v súlade s článkom 33 ods. 1 a 2 VOŠP a s judikatúrou Súdneho dvora Európskej únie,
               
            a z tohto dôvodu:
      
                  —
               
               
                  zrušil rozhodnutie Generálneho tajomníka Európskeho parlamentu zo 17. decembra 2019, ktoré jej bolo oznámené listom č. D202484 z dňa 18. decembra 2019 a ktoré bolo prijaté na základe článku 68 rozhodnutia 2009/C 159/01 Kancelárie Európskeho parlamentu z 19. mája a 9. júla 2008„ktorým sa prijímajú vykonávacie opatrenia k štatútu poslancov Európskeho parlamentu“ v zmysle zmien a doplnení, ktorým sa konštatuje existencia pohľadávky voči odvolateľka vo výške 130 339,35 eura z dôvodu neoprávnene vyplatených súm v rámci parlamentnej asistencie a odôvodňuje jej vymáhanie,
               
            
                  —
               
               
                  zrušil oznámenie o dlhopise č. 2019-2081, na základe ktorého bola odvolateľka oboznámená s tým, že voči nej existuje pohľadávka v zmysle rozhodnutia Generálneho tajomníka zo 17. decembra 2019, vymáhanie súm neoprávnene vyplatených za parlamentnú asistenciu, uplatnenie článku 68 VOŠ a článkov 98 až 101 nariadenia o rozpočtových pravidlách,
               
            
                  —
               
               
                  uložil Európskemu parlamentu povinnosť nahradiť trovy konania.
               
            
         Odvolacie dôvody a hlavné tvrdenia
      
      Odvolateľka uvádza právny žalobný dôvod nazvaný „PORUŠENIE PRÁVA ÚNIE VŠEOBECNÝM SÚDOM – NESPRÁVNE PRÁVNE POSÚDENIE A NESPRÁVNE POSÚDENIE PRÁVNEJ POVAHY SKUTKOVÝCH OKOLNOSTÍ – ZJAVNE NESPRÁVNE POSÚDENIE – SKRESLENIE ROZSUDKU“, ktorý sa delí na dve časti, prvú týkajúcu sa námietky nezákonnosti vznesenej v prvostupňovom konaní a posúdenia prvého žalobného dôvodu Všeobecným súdom a druhú, týkajúcu sa rozhodnutia vo veci samej a preskúmania tretieho žalobného dôvodu Všeobecným súdom.
      V rámci prvej časti odvolateľka vznáša námietku nezákonnosti a tvrdí, že článok 33 ods.1 a 2 a článok 68 ods. 1 a 2 VOŠP nedodržiavajú zásady právnej istoty a ochranu legitímnej dôvery. Tvrdenia uvádzané odvolateľkou v rámci druhej časti sa týkajú posúdenia skutkových pochybení vytýkaných generálnemu tajomníkovi Všeobecným súdom.